Քրեյգ Ամերխանյան

**Քրեյգ Ամերխանյան** (. ), ամերիկահայ նախկին թիավարող մարզիկ, ով եղել է քոլեջների մարզական Pac-10 կոնֆերենցիայի չեմպիոն, ինչպես նաև թիավարության մարզիչ Սթենֆորդի համալսարանում: Ամերխանյանը  բազմաթիվ մարզիկներ է պատրաստել ազգային, օլիմպիական հավաքականների,  Օքսֆորդի և Քեմբրիջի ուսանողական նշանավոր մակույկարշավի՝ "Boat Race"-ի թիմերի համար։ Նա եղել է All-Pac-10 մարզական կոնֆերենցիայի թիավարող Կալիֆորնիայի Բերքլիի համալսարանում, որն ավարտել է 1980 թվականին՝ ստանալով պատմության բնագավառի մասնագետի որակավորում: 1993 թվականին ստացել է կրթության բնագավառի մագիստրոսի աստիճան։

Մարզիչ Ամերխանյանը, որ հեռացել է Սթենֆորդից 2019 թվականի գարնանը, 19 տարի Ռեդվուդ Քրիքի ջրերում մարզել էր այդ համալսարանի *Կարդինալ* թիմը։ Սթենֆորդի թիավարության տղամարդկանց թիմը նրա ղեկավարությամբ աննախադեպ արդյունքներ է գրանցել. տվել է մինչև 23 տարեկանների ազգային հավաքականի 27 անդամներ, ԱՄՆ 8, կանադացի 1 օլիմպիական, Սան Դիեգոյի Քրյու Քոփլիի գավաթի չեմպիոններ, Չարլզի առաջնության չորս ոսկե մեդալակիրներ...։

## Կարիերա
### Թիավարող մարզիկի հաջողություններ
Օրինջ Քոսթ քոլեջի թիմի կազմում երկու տարի թիավարելուց հետո Ամերխանյանը 1979-ին և 1980-ին մրցումների մասնակցել է Քալիֆորնիայի համալսարանի ութնյակների կազմում: 1979-ին թիմը գլխավորել է Pac-10 առաջնությունը, ինչպես նաև Մոնթլեյք Քաթի մրցումների բացման օրվա ռեգատան: 1980 թվականին անձնակազմը կրկին անպարտելի էր այդ երկու մրցարշավներում։

### Վաղ կարիերա
1980 թվականի աշնանը Ամերխանյանը սկսել է հնգամյա աշխատանքային գործունեությունը Oakland Athletics Baseball Co.-ում՝ աշխատակցելով Ռոյ Էյզենհարդտին: Այնուհետև նա աշխատել է հիփոթեքային ոլորտում՝ միաժամանակ ստանալով կրթության մագիստրոսի աստիճան: Ամերխանյանը սոցիալական գիտություններ և անգլերեն է դասավանդել Օքլենդ և Սան Ռամոն դպրոցական շրջաններում:

### Կալիֆոռնիայի համալսարանում
Ամերխանյանի մարզչական կարիերան սկսվել է Կալիֆորնիայի համալսարանում, Բերքլիում 1992 թվականին, երբ նա դարձել է առաջին կուրսեցիների թիմի մարզիչը` աշխատելով իր նախկին մարզիչ Սթիվ Գլադստոնի ղեկավարությամբ: Մարզիկների այն թիմերը, որոնք Ամերխանյանը հավաքագրել է 1990-ականների կեսերից, Կալիֆորնիայում հիմնադրել են թիավարական հիանալի դինաստիա. Ամերխանյանի գլխավորած անձնակազմերը մեծ հաջողություններ են ունեցել IRA ազգային առաջնության ռեգատայում՝ նվաճելով ոսկի 1998-ին և 2000-ին, արծաթ՝ 1996-ին և 1999-ին, իսկ 1997-ին գրավել են չորրորդ տեղը:

### Սթենֆորդում
2000 թվականին «Կալիֆոռնիա Ֆրոշ»-ի հետ իր հաղթական մրցաշրջանից հետո Ամերխանյանն ընդունել է Սթենֆորդի թիավարական ծրագրի տնօրեն դառնալու առաջարկը: Նա կրել է ծրագրի հաջողության համար պատասխանատվության առյուծի բաժինը: Եվ արդեն 2005 թվականի դրությամբ թիմում ընդգրկված էին երկու մարզիկ, ովքեր թիավարել էին 2004 թվականի Աթենքի օլիմպիական խաղերում և ևս մեկը, ով դարձավ 2008 թվականի պեկինյան օլիմպիադայի մասնակից: Ամերխանյանը մարզել է նաև 2012-ի Լոնդոնի օլիմպիական խաղերին մասնակցած թիմի չորս անդամների։ Մարզիչ Ամերխանյանը ճանաչվել է Pac-10-ի տարվա լավագույն մարզիչ և՛ 2006, և՛ 2010 թվականներին: Ամերխանյանի գլխավորությամբ Սթենֆորդի թիմը նվաճել է ազգային տիտղոսներ IRA-ի առաջնության ռեգատայում, վաստակել է արծաթ (2007) և բրոնզ (2009) համալսարանական 8+ մրցաշարերում, ինչպես նաև նվաճել է Copley Cup-ը Սան Դիեգոյի Crew Classic-ում 2006 և 2007 թթ.:

## Նշանավոր սաներ
Ամերխանյանի ղեկավարությամբ մարզվել են բազմաթիվ օլիմպիականներ, այդ թվում՝

* Դեյվիդ Բենքսը 
* Յակոբ Կոռնելիուսը
* Օսթին Հեքը
* Սքոթ Ֆրանդսենը
* Ադամ Քրիքը
* Ալեքսանդր Օսբորնը
* Սայլաս Սթաֆֆորդը
* Ջեյմի Շրյոդերը
* Նիլս-Տորոլվ Սիմոնսենը
* Լյուկ Ուոլտոնը
* Ջեյք Վետցելը

## Ծանոթագրություններ

## Արտաքին հղումներ
* 
* Craig Amerkhanian's Coach's bio from ''GOStanford.com''
* Coach Amerkhanian biography from ''All For One'' the movie

Կատեգորիա:Ամերիկահայ մարզիկներ
Կատեգորիա:Ապրող անձինք